Oznámenie Komisie Európskemu parlamentu a Rade - Technická úprava finančného rámca pre rok 2010 v súlade s vývojom HND (Bod 16 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení) /* KOM/2009/0148 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 1.4.2009 KOM(2009) 148 v konečnom znení OZNÁMENIE KOMISIE EURÓPSKEMU PARLAMENTU A RADE Technická úprava finančného rámca pre rok 2010 v súlade s vývojom HND (Bod 16 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení) OZNÁMENIE KOMISIEEURÓPSKEMU PARLAMENTU A RADE Technická úprava finančného rámca pre rok 2010 v súlade s vývojom HND (Bod 16 medziinštitucionálnej dohody zo 17. mája 2006 o rozpočtovej disciplíne a riadnom finančnom hospodárení) 1. ÚVOD Medziinštitucionálna dohoda (IIA) zo 17. mája 2006 o rozpočtovej disciplíne a riadnom finančnom hospodárení (Ú. v. EÚ C 139/1 zo 14. 6. 2006) obsahuje tabuľku finančného rámca pre EÚ-27 na obdobie 2007 – 2013, pričom údaje sú vyjadrené v cenách roku 2004 (tabuľka 1). V bode 16 medziinštitucionálnej dohody sa uvádza, že Komisia každoročne, pred rozpočtovým postupom pre rok n + 1, vykoná technickú úpravu finančného rámca v súlade s vývojom hrubého národného dôchodku (HND) a cien na úrovni EÚ. Vývoj HND bol aktualizovaný v súlade s najnovšími dostupnými ekonomickými prognózami. Pokiaľ ide o ceny, v medziinštitucionálnej dohode (bod 16) sa v súčasnosti predpokladá fixný deflátor vo výške 2 % pre všetky výdavky, ktorý sa už uplatnil v prípade technickej úpravy pre rok 2007 (pozri KOM(2006) 327 z 22. 6. 2006). V tejto úprave teda nedošlo k žiadnej modifikácii cien, keďže sú stropy výdavkov v bežných cenách na celé obdobie rokov 2007 – 2013 k dispozícii už od minulého roka. Cieľom tohto oznámenia je predložiť rozpočtovému orgánu výsledok technickej úpravy (EÚ-27) pre rok 2010. 2. PODMIENKY ÚPRAVY TABUľKY FINANčNÉHO RÁMCA (TABUľKY 1 A 2) Tabuľka 1 znázorňuje finančný rámec pre EÚ-27 tak, ako bol prijatý v medziinštitucionálnej dohode (Ú. v. EÚ L 6/7 zo 10. 1. 2008), t. j. v cenách roku 2004. Tabuľka 2 znázorňuje finančný rámec pre EÚ-27 upravený pre rok 2010 (t. j. v bežných cenách, bezo zmien v porovnaní s úpravou pre rok 2007, pozri KOM(2006) 327 z 22. 6. 2006, len s tou výnimkou, že sa finančný rámec vyjadrený v percentách HND aktualizoval o najnovšie dostupné ekonomické prognózy). 2.1. Celkové číselné údaje týkajúce sa HND Podľa najnovšej dostupnej prognózy je HND pre rok 2010 stanovený na 12 153 601 miliónov EUR v bežných cenách pre EÚ-27 (a na 11 891 507 miliónov EUR pre rok 2009, 12 336 548 miliónov EUR pre rok 2008 a 12 160 707 miliónov EUR pre rok 2007). Výpočet HND pre EÚ-27 na nasledujúce roky (2011 – 2013) sa opieral o interné prognózy Komisie týkajúce sa priemernej ročnej miery rastu v reálnych hodnotách. Tieto prognózy sú indikatívne a budú aktualizované každý rok na základe najnovších dostupných ekonomických prognóz. 2.2. Hlavné výsledky technickej úpravy finančného rámca pre rok 2010 (EÚ-27) Celkový strop viazaných rozpočtových prostriedkov pre rok 2010 (139 489 miliónov EUR) zodpovedá hodnote 1,15 % HND. Príslušný celkový strop platobných rozpočtových prostriedkov (133 505 miliónov EUR) predstavuje hodnotu 1,10 % HND. Na základe najnovších ekonomických prognóz tak v rámci stropu vlastných zdrojov zostáva rezerva na úrovni 1,24 % vo výške 17 200 miliónov EUR (0,14 % HND pre EÚ-27). 3. OSTATNÉ PRVKY SÚVISIACE S TECHNICKOU ÚPRAVOU 3.1. Výdavková kapitola 5 (Administratíva) V prípade výdavkovej kapitoly 5 je v poznámke pod čiarou k finančnému rámcu uvedené, že číselné údaje týkajúce sa dôchodkov zahrnuté v rámci stropu tejto výdavkovej kapitoly sa majú vypočítať bez príspevkov zamestnancov do dôchodkového systému, maximálne do výšky 500 miliónov EUR (ceny roku 2004) na obdobie 2007 – 2013. Toto ustanovenie by sa malo chápať ako ustanovenie, ktorým sa pri uplatňovaní stropu výdavkovej kapitoly zavádza dvojitý limit pre sumy odpočítané z výdavkov na dôchodky: - táto suma nesmie prekročiť príspevky zahrnuté ako rozpočtové príjmy v ktoromkoľvek roku, - celková nahromadená suma odpočtov na obdobie 2007 – 2013 nesmie prekročiť 500 miliónov EUR pri cenách roku 2004, čo zodpovedá priemeru 71,4 milióna EUR (80,0 milióna EUR pri cenách roku 2010). Vzhľadom na opakovaný výskyt administratívnych výdavkov je najnižší limit prijímaný každoročne s cieľom vyhnúť sa použitiu rezervy na začiatku obdobia, ktorá by neskôr nebola k dispozícii v plnej miere. Suma, ktorá sa má odpočítať pre rok 2010, dosahuje výšku 80,0 milióna EUR pri bežných cenách. 3.2. Výdavkové položky mimo finančného rámca na obdobie 2007 – 2013 Mimo výdavkových stropov odsúhlasených vo finančnom rámci na obdobie 2007 – 2013 je k dispozícii niekoľko nástrojov. Cieľom týchto nástrojov je umožniť rýchlu reakciu na mimoriadne alebo nepredpokladané udalosti a v rámci určitých limitov zaistiť istú flexibilitu mimo dohodnutých výdavkových stropov: - Rezerva na pomoc v prípade mimoriadnych udalostí , ktorá môže byť mobilizovaná do maximálnej výšky 221 miliónov EUR ročne v cenách roku 2004 alebo vo výške 248,9 milióna EUR v roku 2010 v bežných cenách (1 744 miliónov EUR na celé obdobie v bežných cenách), - Fond solidarity EÚ , ktorého maximálna ročná suma v bežných cenách je 1 miliarda EUR, - Nástroj flexibility s maximálnou ročnou sumou v bežných cenách vo výške 200 miliónov EUR, plus časť nevyužitých ročných súm za roky 2005-2009, ktoré je možné presunúť do roku 2010, Okrem toho bude možné mobilizovať Európsky fond na prispôsobenie sa globalizácii (EGF) do maximálnej výšky 500 miliónov EUR ročne v bežných cenách čerpaním z ktorejkoľvek rezervy v rámci celkového stropu pre viazané rozpočtové prostriedky za predchádzajúci rok, a/alebo zo zrušených záväzkov za dva predchádzajúce roky (okrem záväzkov súvisiacich s výdavkovou kapitolu 1b). Pre rok 2010 sú splnené podmienky pre zahrnutie čiastky 500 miliónov EUR do rozpočtu. 4. OPERÁCIE MIMO ROZPOčTU A VLASTNÉ ZDROJE Vo štvrtom pododseku bodu 11 medziinštitucionálnej dohody je stanovené, že údaje týkajúce sa operácií, ktoré nie sú zahrnuté vo všeobecnom rozpočte, a predvídateľný vývoj rôznych kategórií vlastných zdrojov je treba uviesť v tabuľkách ako indikatívne údaje a každoročne aktualizovať v rámci technickej úpravy finančného rámca. Tieto údaje, aktualizované v súlade s najnovšími dostupnými prognózami, sú uvedené v tabuľkách 3.1 až 3.2. Týkajú sa Európskeho rozvojového fondu (ERF) a štruktúry vlastných zdrojov. PRÍLOHY TABUĽKA 1: FINANČNÝ RÁMEC 2007 – 2013 [pic] TABUĽKA 2: FINANČNÝ RÁMEC (EÚ-27) UPRAVENÝ PRE ROK 2010 [pic] TABUĽKA 3: INDIKATÍVNY PROGRAM VÝDAVKOV, KTORÉ NIE SÚ UVEDENÉ VO VŠEOBECNOM ROZPOČTE, A INDIKATÍVNY VÝVOJ RÔZNYCH VLASTNÝCH ZDROJOV [pic]